rejauldu/bengali-wikipedia huggingface dataset:
ছলিমাবাদ বাংলাদেশের ব্রাহ্মণবাড়িয়া জেলার অন্তর্গত বাঞ্ছারামপুর উপজেলার একটি ইউনিয়ন।   আয়তন  ছলিমাবাদ ইউনিয়নের আয়তন ৬,২৩০ একর (২৫.২১ বর্গ কিলোমিটার)।   জনসংখ্যার উপাত্ত  ২০১১ সালের আদমশুমারি অনুযায়ী ছলিমাবাদ ইউনিয়নের মোট জনসংখ্যা ৩২,৩১৬ জন। এর মধ্যে পুরুষ ১৫,০০২ জন এবং মহিলা ১৭,৩১৪ জন। মোট পরিবার ৬,৩২৮টি। জনসংখ্যার ঘনত্ব প্রতি বর্গ কিলোমিটারে প্রায় ১,২৮২ জন।   ইতিহাস    অবস্থান ও সীমানা  বাঞ্ছারামপুর উপজেলার দক্ষিণাংশে ছলিমাবাদ ইউনিয়নের অবস্থান। এ ইউনিয়নের পশ্চিমে বাঞ্ছারামপুর পৌরসভা; উত্তরে দরিয়াদৌলত ইউনিয়ন, ছয়ফুল্লাকান্দি ইউনিয়ন ও রূপসদী ইউনিয়ন; পূর্বে ফরদাবাদ ইউনিয়ন এবং দক্ষিণে কুমিল্লা জেলার হোমনা উপজেলার চান্দেরচর ইউনিয়ন ও দুলালপুর ইউনিয়ন অবস্থিত।   প্রশাসনিক কাঠামো  ছলিমাবাদ ইউনিয়ন বাঞ্ছারামপুর উপজেলার আওতাধীন ১১নং ইউনিয়ন পরিষদ। এ ইউনিয়নের প্রশাসনিক কার্যক্রম বাঞ্ছারামপুর থানার আওতাধীন। এটি জাতীয় সংসদের ২৪৮নং নির্বাচনী এলাকা ব্রাহ্মণবাড়িয়া-৬ এর অংশ।   শিক্ষা ব্যবস্থা  ২০১১ সালের আদমশুমারি অনুযায়ী ছলিমাবাদ ইউনিয়নের সাক্ষরতার হার ৩৬.৮%।   শিক্ষা প্রতিষ্ঠান    যোগাযোগ ব্যবস্থা    খাল ও নদী  ছলিমাবাদ ইউনিয়নের উপর দিয়ে বয়ে চলেছে মিরপুর খাল।   হাট-বাজার  ছলিমাবাদ ইউনিয়নের প্রধান প্রধান হাট-বাজারগুলো হল মিরপুর বাজার, ছলিমাবাদ বাজার, বটতলা বাজার এবং হোগলাকান্দা বাজার।   দর্শনীয় স্থান    জনপ্রতিনিধি   বর্তমান চেয়ারম্যান:মোঃ জালাল মিয়া (বিনা প্রতিদ্বন্দ্বিতায়)   আরও দেখুন   বাঞ্ছারামপুর উপজেলা  বাঞ্ছারামপুর থানা  ব্রাহ্মণবাড়িয়া জেলা   তথ্যসূত্র    বহিঃসংযোগ   বিষয়শ্রেণী:বাঞ্ছারামপুর উপজেলার ইউনিয়ন
মাইসাহেবা জামে মসজিদ শেরপুর জেলার সবচেয়ে বড় মসজিদ। এটি শহরের কেন্দ্রস্থলে শেরপুর সরকারি কলেজের দক্ষিণ-পূর্ব পাশে মাইসাহেবা মসজিদ অবস্থিত।    বর্ণনা  আনুমানিক ২৫০ বছর পূর্বে নির্মিত এই মসজিদটি শেরপুর জেলার অন্যতম প্রাচীন নিদর্শন। মসজিদটির নির্মাণশৈলীতে বক্রাকার খিলানের ব্যবহার, সুউচ্চ দুইটি মিনার এবং স্থাপত্য কলার আধুনিক পরিবর্তন লক্ষ্য করা যায়। তিনতলা বিশিষ্ট মাইসাহেবা মসজিদে একসঙ্গে ৬ হাজার এর বেশি মুসল্লি নামাজ আদায় করতে পারে। বর্তমানে মসজিদ টির সম্প্রসারণ কার্যক্রম চলমান রয়েছে।   ইতিহাস  তৎকালীন তিনআনি জমিদারের খাজনা আদায়ের ঘরের সাথে একটি পরিত্যক্ত ঘর ছিল। সেই ঘরটিতে স্থানীয় প্রজা মহিলা নামাজ আদায় করেছেন। পরবর্তীতে জমিদারের নির্দেশে ঘর ভেঙ্গে মসজিদ নির্মাণ করা হয়।   নামকারণ  মসজিদর নামকরণ নিয়ে একটি কিংবদন্তি রয়েছে। তিনআনি জমিদার মুক্তাগাছার জমিদার কে দাওয়াত দেওয়ায় তিনআনি জমিদারের কাছে বিশ্রামের নিরিবিলি জায়গা চান করেন। খাজনা আদায়ের ঘরের সাথে থাকা ঘরটি দেওয়ার মনস্থির করেন তিনআনি জমিদার। তাই হাতি দিয়ে ঘরটি ভাঙ্গার নির্দেশ দেন। হাতি ঘরটির কাছে আসে ঘরটি না ভেঙ্গে বসে যায়। খবর পেয়ে তিনআনি জমিদার ছুটে আসেন এবং ঘরের ভিতর দেখেন একজন মহিলা সৃষ্টিকর্তার উপাসনায় মগ্ন, জমিদার ব্যপারটি বুঝতে পারেন এবং ক্ষমা চেয়ে ফেরত যান। পরে এখানে মসজিদ নির্মাণ করেন এবং  নাম দেন মাইসাহেবা জামে মসজিদ।   মসজিদ ভবন  মাইসাহেবা জামে মসজিদটি ৩ তলা। নীচতলায় রয়েছে নামাজের ব্যবস্থা ও  ওযুর ব্যবস্থা। দোতলা নামাজের ব্যবস্থা এবং ধর্মীয় পাঠাগার রয়েছে। বর্তমানে মূল মসজিদে ৬ সহস্রাদিক মুসল্লী একত্রে নামায আদায় করতে পারেন।  মসজিদের প্রবেশ পথে দুইটি বড় গেইট এবং মসজিদের দুটি সুউচ্চ মিনার রয়েছে। বর্তমানে দশ হাজার মুসল্লির ধারণ ক্ষমতা, মহিলাদের নামাজের স্থান ও সমগ্র মসজিদ শীততাপ নিয়ন্ত্রিত করার কাজ চলছে। নিরাপত্তা জন্য রয়েছে সিসি ক্যামেরা।   পর্যটক  প্রতি শুক্রবারে দূরদুরান্ত থেকে অনেক মানুষ আসে এই মসজিদে জুম্মার নামাজ আদায় করতে। অনেক দেশি-বিদেশি পর্যটক মাইসাহেবা জামে মসজিদ দর্শন করতে আসে প্রতিদিন।  চিত্রশালা    তথ্যসূত্র   বিষয়শ্রেণী:শেরপুর জেলার মসজিদ
300px|right| বাহরাইনী রন্ধনশৈলী বাহরাইনে প্রচলিত খাদ্য ও পানীয়ের সমন্বয়ে গড়ে উঠেছে। বাহরাইনের রন্ধনশৈলীতে উল্লেখযোগ্য স্থানদখল করে আছে এরকম খাবারের মধ্যে আছে বিরিয়ানি,  হারীস, খাবীসা, মাকবুস, মাহ্যোয়া, মাগলুবা, কৌজি এবং জালাবিয়া। কাহওয়াহ এদের জাতীয় পানীয়।   বাহরাইন পারস্য উপসাগরের পশ্চিম তীরের একটি ছোট দ্বীপদেশ।  বাহরাইনের রন্ধনশৈলী মূলত আরবীয়, পারস্যদেশীয়,  ভারতীয়,  বেলুচী, আফ্রিকীয়, দূরপ্রাচ্য এবং ইউরোপীয় খাবারের প্রভাবে প্রভাবিত। প্রাচীনকাল থেকে বাহরাইন একটি গুরুত্বপূর্ণ সমুদ্রবন্দর এবং বিভিন্ন জাতীর ব্যবসাকেন্দ্র হিসেবে কাজ করেছে।    বিস্তারিত
লালমনিরহাট বাংলাদেশের উত্তরাঞ্চলের রংপুর বিভাগে অবস্থিত একটি শহর। প্রশাসনিকভাবে শহরটি লালমনিরহাট জেলা এবং লালমনিরহাট সদর উপজেলার  সদর দপ্তর। ২০২২ সালের জনশুমারি ও গৃহগণনা অনুযায়ী লালমনিরহাট পৌরসভায় ৬৭,১৩৫ জন মানুষ বসবাস করে।   নামকরণ   লালমনিরহাটের নামকরণ কিভাবে হয়েছে তা নিয়ে নানান মত প্রচলিত আছে।   লাল পাথরের অনুসন্ধান উনবিংশ শতাব্দীতে লালমনিরহাটে বেঙ্গল ডুয়ার্স রেলওয়ে রেলপথ নির্মাণ করে। এসময় শ্রমিকেরা মাটি খনন করতে গিয়ে লাল রঙের পাথর আবিষ্কার করে। ধারণা করা হয়, এই লাল পাথরের অনুসন্ধান থেকেই এলাকার নাম হয় 'লালমনি'।   লালমনি নামক মহিলার ভূমি দান আরেকটি মতে বলা হয় ব্রিটিশ রেল কর্তৃপক্ষ যে জমি অধিগ্রহণ করে রেললাইন নির্মাণ করেছিল তা স্থানীয় এক মহিলার ছিল। তার নাম ছিল 'লালমনি'। তার অবদানকে সম্মান জানিয়ে স্থানীয়রা জায়গাটির নাম রাখে 'লালমনি'।   কৃষক বিদ্রোহে ১৭৮৩ সালে লালমনি নামের একজন নারী কৃষক নেতা নুরুল উদ্দীনের সঙ্গে যুক্ত হয়ে জমিদার ও ব্রিটিশ শাসনের বিরুদ্ধে বিদ্রোহ করেন এবং প্রাণ দেন। তার বীরত্ব ও আত্মত্যাগের স্মৃতিকে ধরে রাখতে এলাকাটি 'লালমনি' নামে পরিচিত পায়  পরবর্তীতে 'লালমনি' নামের সঙ্গে 'হাট' শব্দটি যুক্ত হয়ে 'লালমনিরহাট' নামকরণ হয়।   ইতিহাস   ১৯০০ সালে ইস্টার্ন বেঙ্গল রেলওয়ে বুড়িমারী–লালমনিরহাট–পার্বতীপুর রেলপথ নির্মাণ করলে লালমনিরহাটে জংশন রেলওয়ে স্টেশন প্রতিষ্ঠিত হয়। ১৯০১ সালে লালমনিরহাট থানা প্রতিষ্ঠিত হয়। সেইসময় লালমনিরহাট রংপুর জেলার কুড়িগ্রাম মহকুমার একটি থানা ছিল।   ভূগোল   লালমনিরহাট  স্থানাঙ্কে অবস্থিত। সমুদ্রপৃষ্ঠ থেকে এর গড় উচ্চতা ৫৩ মিটার।   জনপরিসংখ্যান   বাংলাদেশের জনশুমারি ও গৃহগণনা ২০২২ অনুযায়ী লালমনিরহাট পৌরসভায় মোট ১৬,২৪২টি পরিবার রয়েছে ও ৬৭,১৩৫ জন মানুষ বসবাস করে। এর মধ্যে পুরুষ ৩৩,১৬৩ জন, নারী ৩৩,৯৬৮ জন ও হিজড়া ৪ জন।  লালমনিরহাট পৌরসভায় মোট ১৯,৭৬৩ জন কর্মজীবী রয়েছেন। এর মধ্যে পুরুষ ১৭,৩০৩ জন এবং নারী ২,৪৬০ জন। অন্যদিকে মোট ১৬,৮৬৭ জন ব্যক্তি গৃহকর্মের সঙ্গে জড়িত রয়েছেন যাদের মধ্যে ১৬,৪০৭ জনই নারী। কর্মজীবীদের মধ্যে ৭৯.৬৭ শতাংশ সেবামূলক, ১১.০৬ শতাংশ শিল্প ও ৯.২৭ শতাংশ কৃষি কর্মের সঙ্গে জড়িত।   ধর্ম   ২০২২ সালের জনশুমারি ও গৃহগণনা অনুযায়ী লালমনিরহাট পৌরসভায় বসবাসকারী ৬৭,১৩৫ জন মানুষের মধ্যে ৫৮,০৫৪ জন ইসলাম, ৮,৮৩১ জন হিন্দু, ২৪২ জন খ্রিস্ট, ৪ জন বৌদ্ধ ও ৪ জন অন্যান্য ধর্মের অনুসারী ছিলেন।   তথ্যসূত্র    বহিঃসংযোগ        বিষয়শ্রেণী:বাংলাদেশের শহর
বলিয়ার্দী ইউনিয়ন বাংলদেশের ঢাকা বিভাগের কিশোরগঞ্জ জেলার বাজিতপুর উপজেলার একটি ইউনিয়ন।   অবস্থান ও সীমানা  বলিয়ার্দী ইউনিয়ন এর উত্তরে দিঘিরপাড় ইউনিউন, পশ্চিম সীমান্তে বাজিতপুর পৌরসভা এবং দক্ষিণ-পশ্চিম সীমান্তে দিলালপুর ইউনিয়ন। উত্তর-পূর্ব, পূর্ব  ও দক্ষিণে বিস্তৃত ঘোড়াউত্রা নদী।     ইতিহাস  বলিয়ারদি ইউনিয়নের শিমুলতলা গ্রামে ইরাক থেকে আগত জমিদার শেখ আরিফ প্রায় আড়াইশ বছর পূর্বে প্রথম উক্ত ইউনিয়নে বসতি গড়ে তুলেন বলে ধারণা করা হয়। শেখ জমিদারদের সকল ঘোড়া শিমুলতলা থেকে পূর্ব দিকে একটি নদ এ পানি খেত বলে ওই নদের নাম ঘোড়াউত্রা এবং এর সংলগ্ন গ্রামের নাম ঘোড়াদাড়া হিসেবে পরিচিতি লাভ করে বলে জনশ্রুতি রয়েছে। তার বংশধরেরা এখনো মধ্য শিমুলতলা র শেখ বাড়ী তে বসবাস করে।   প্রশাসনিক এলাকা    আয়তন ও জনসংখ্যা    শিক্ষা  শিক্ষার হার:  শিক্ষা প্রতিষ্ঠান:   আব্দুল মান্নান স্বপন উচ্চ বিদ্যালয়  বলিয়ার্দী সরকারী প্রাথমিক বিদ্যালয়  ১৯ নং ছিলিমের কান্দি সরকারী প্রাথমিক বিদ্যালয়  রাধার মা সরকারী প্রাথমিক বিদ্যালয়  উছমানপুর সরকারি প্রাথমিক বিদ্যালয়,,,   দর্শনীয় স্থান  ঘোড়াউত্রা ঘাট গোপীনাথপুর কামারবাড়ী মেলা শাহপুর এমপি ঘাট বাজিতপুর কারাগার   উল্লেখযোগ্য ব্যক্তিত্ব  জমিদার শেখ আরিফ জমিদার শেখ বাদূল্লাহ বীর মুক্তিযোদ্ধা সাফিকুল ইসলাম   জনপ্রতিনিধি  বর্তমান চেয়ারম্যান-আবুল কাশেম  +চেয়ারম্যানগণের তালিকাক্রমিকনামমেয়াদ০১০২০৩০৪০৫০৬০৭   আরও দেখুন    ঢাকা বিভাগ  কিশোরগঞ্জ জেলা   তথ্যসূত্র   বিষয়শ্রেণী:বাজিতপুর উপজেলার ইউনিয়ন
মোঃ রাসেল, মাস্টার রাসেল নামে পরিচিত একজন বাংলাদেশী চলচ্চিত্র অভিনেতা। তিনি রাজলক্ষ্মী শ্রীকান্ত (১৯৮৭) চলচ্চিত্রে কিশোর চরিত্রে অভিনয়ের সুবাদে শ্রেষ্ঠ শিশু শিল্পী হিসেবে সুবর্ণ শিরীনের সাথে যৌথভাবে বাংলাদেশ জাতীয় চলচ্চিত্র পুরস্কার লাভ করেন।    নির্বাচিত চলচ্চিত্রসমূহ    রাজলক্ষ্মী শ্রীকান্ত- ১৯৮৭   কাসেম মালার প্রেম - ১৯৯১    টাইগার - ১৯৯৭   পুরস্কার   বছর  পুরস্কার  বিভাগ  চলচ্চিত্র  ফল  ১৯৮৭   জাতীয় চলচ্চিত্র পুরস্কার  শ্রেষ্ঠ শিশু শিল্পী  রাজলক্ষ্মী শ্রীকান্ত     তথ্যসূত্র    বহিঃসংযোগ       বিষয়শ্রেণী:শ্রেষ্ঠ শিশু শিল্পী বিভাগে জাতীয় চলচ্চিত্র পুরস্কার (বাংলাদেশ) বিজয়ী বিষয়শ্রেণী:বাংলাদেশী চলচ্চিত্র অভিনেতা বিষয়শ্রেণী:জীবিত ব্যক্তি বিষয়শ্রেণী:১৯৭৯-এ জন্ম
"দ্য থ্রি লিটল পিগস" বা তিনটি শূকরছানা হল তিন শূকরকে নিয়ে রচিত একটি কল্পকাহিনী, যারা বিভিন্ন উপকরণ দিয়ে তাদের বসতঘর তৈরি করে, কিন্তু এক বড় খারাপ নেকড়ে প্রথম দুটি শূকরের ঘর উড়িয়ে দেয় যা যথাক্রমে খড় এবং লাঠি দিয়ে তৈরি করা হয়েছিল, কিন্তু ইট দিয়ে তৈরি তৃতীয় শূকরের ঘরটি সে ধ্বংস করতে পারেনি। এই কল্পকাহিনীর মুদ্রিত সংস্করণগুলি ১৮৪০-এর দশকে প্রকাশিত হয়, তবে মনে করা হয় যে গল্পটি অনেক পুরানো। ১৮৯০ সালে জোসেফ জ্যাকবসের ইংলিশ ফেয়ারি টেলস-এ এর সবচেয়ে পরিচিত সংস্করণটি প্রকাশিত হয়। এর আগে সর্বপ্রথম সংস্করণটি ডার্টমুরে তিনটি পিক্সি এবং একটি শিয়ালের গল্প নিয়ে রচিত হয়েছিল, যার উৎস হিসেবে জ্যাকবস জেমস হ্যালিওয়েল-ফিলিপসকে কৃতিত্ব দেন। ১৮৮৬ সালে, হ্যালিওয়েল-ফিলিপস তার নার্সারি রাইমস অফ ইংল্যান্ডের পঞ্চম সংস্করণে গল্পটি প্রকাশ করেছিলেন এবং প্রথম মুদ্রণ হওয়ার কারণে এর মধ্যে কিছু প্রমিত বাক্যাংশ অন্তর্ভুক্ত ছিল।  গল্পে ব্যবহৃত শব্দগুচ্ছ এবং তা থেকে গৃহীত বিভিন্ন নৈতিকতা পাশ্চাত্য সংস্কৃতির অবিচ্ছেদ্য অংশ হয়ে উঠেছে। দ্য থ্রি লিটল পিগস-এর অনেকগুলি সংস্করণ কয়েক বছর ধরে পুনর্লিখিত এবং পরিবর্তিত হয়েছে। কখনও কখনও নেকড়েকে একটি সদয় চরিত্রে পরিণত করা হয়েছে। রূপকথার গল্পের শ্রেনিবিন্যাসকারী থম্পসন মোটিফ সূচকে এটি টাইপ বি১২৪ লোককথা হিসাবে স্বীকৃত।   ঐতিহ্যগত সংস্করণ  জেমস হ্যালিওয়েল-ফিলিপস দ্য থ্রি লিটল পিগস গল্পটিকে ইংল্যান্ডের নার্সারি রাইমস (লন্ডন এবং নিউ ইয়র্ক, ১৮৮৬ সাল)-এর অন্তর্ভুক্ত করেছিলেন। তর্কযোগ্যভাবে গল্পটির সর্বাধিক পরিচিত সংস্করণটি জোসেফ জ্যাকবসের ইংরেজি ফেইরি টেলস-এ প্রথমবার ১৯ জুন ১৮৯০ সালে প্রকাশিত হয়েছিল এবং হ্যালিওয়েলকে সেই গল্পের জন্য কৃতিত্ব দেওয়া হয়। গল্পটির প্রথম প্রকাশিত সংস্করণটি ১৮৫৩ সালে ইংল্যান্ডের ডেভনের ডার্টমুরে প্রকাশিত হয়, যেখানে তিনটি শূকর এবং একটি নেকড়ের জায়গায় তিনটি ছোট পিক্সি এবং একটি শিয়ালের কথা বর্ণনা করা হয়েছে। গল্প অনুযায়ী প্রথম পিক্সির একটি কাঠের ঘর ছিল:  থাম্ব|জে. জ্যাকবস থেকে ইলাস্ট্রেশন, ইংলিশ ফেয়ারি টেলস (নিউ ইয়র্ক, ১৮৯৫) গল্পটির মুখ্য চরিত্র তিনতি শূকর ছানা এবং একটি নেকড়ে। তিনটি শূকরের মধ্যে প্রথম জন তার নিজের জন্য খড়ের ঘর তৈরি করে, কিন্তু একটি দুষ্ট নেকড়ে তা উড়িয়ে দেয় এবং তাকে গ্রাস করে। দ্বিতীয় ছোট শূকরটি বেতের ঘর তৈরি করে এবং সেটিও নেকড়েটি ভেংগে দেয় এবং দ্বিতীয় ছোট শূকরটিকেও গ্রাস করে। গল্পে নেকড়ে এবং শূকরের মধ্যে প্রতিটি সংলাপ প্রবাদ বাক্যাংশ হিসাবে প্রচলিত।  তৃতীয় ছোট শূকরটি ইটের একটি ঘর তৈরি করে, যা নেকড়েটি ধংস করতে ব্যর্থ হয়। তারপরে সেই নেকড়ে বিভিন্ন ফন্দি এঁটে শূকরটিকে বাড়ি থেকে বের করার চেষ্টায় নির্দিষ্ট সময়ে বেশ কয়েকটি জায়গায় তার সাথে দেখা করতে বলে। কিন্তু শূকরটি নেকড়ের চেয়ে আগে সেই জায়গাগুলিতে পৌছে যায় এবং প্রতিবারই নেকড়ে অপ্রস্তুত হয়ে যায়। অবশেষে নেকড়ে রেগে যায় এবং বাড়ির চিমনি দিয়ে ভেতরে আসার সংকল্প করে। কিন্তু ইটের তৈরি বাড়ির মালিক শূকরটি জল গরম করার অছিলায় তার বাড়ির চুল্লিতে একটি জলের পাত্র বসিয়ে তার তলায় আগুন ধরিয়ে দেয়। নেকড়ে চিমনি দিয়ে ভেতরে আসতে গিয়ে আগুনের মধ্যে পড়ে যায় এবং মারাত্মকভাবে পুড়ে যায়। এভাবে তৃতীয় শূকর ভাইদের মৃত্যুর প্রতিশোধ নেয়। নেকড়ে পুড়ে সেদ্ধ হয়ে যাওয়ার পর শূকরটি রান্না করা নেকড়ের মাংস দিয়ে রাতের ভোজন সম্পন্ন করে।   তথ্যসূত্র   বিষয়শ্রেণী:সাহিত্যে শূকর বিষয়শ্রেণী:রূপকথার পুরুষ চরিত্র বিষয়শ্রেণী:উপকথা বিষয়শ্রেণী:চলচ্চিত্রে অভিযোজিত ছোটগল্প
দুওসুও ইউনিয়ন বাংলাদেশের রংপুর বিভাগের ঠাকুরগাঁও জেলার বালিয়াডাঙ্গী উপজেলার অন্তর্গত একটি ইউনিয়ন।   আয়তন  দুওসুও ইউনিয়নের আয়তন ৭৯৮৯ একর।   অবস্থান  দুওসুও ইউনিয়নের পরিষদ বালিয়াডাঙ্গী উপজেলা থেকে দুই কিলোমিটার পূর্বে হাইওয়ে থেকে ৭০০ মিটার দক্ষিণে কালেমঘ বাজারের কালমেঘ আর আলী উচ্চ বিদ্যালয় ও কলেজের   থেকে ২০০ মিটার দক্ষিণে দুওসুও ইউনিয়ন পরিষধ অবস্থিত।   প্রশাসনিক এলাকা    ইতিহাস  দুও ও সুও নামে দুটি পুকুর আছে এবং সেখান থেকেই এই ইউনিয়নের নাম করা হয় ।   জনসংখ্যার উপাত্ত  মোট জনসংখ্যা প্রায় ২৭১২২ জন,পুরুষ ১৩৭৫২ জন এবং মহিলা-১৩৩৭০ জন।  বাংলাদেশর ১৯৯১ সনের আদমশুমারি অনুসারে দুওসুও ইউনিয়নের জনসংখ্যা ২০,২১১ জন।   শিক্ষা  ১। সমিরউদ্দিন স্মৃতি মহাবিদ্যালয় ডিগ্রী কলেজ।    ২। কালমেঘ ঈদগাহ এফ আর ফাজিল  (ডিগ্রী) মাদ্রাসা। ৩। কালমেঘ আর আলি উচ্চবিদ্যাল ও কলেজ। ৪। কালমেঘ গালস হাই স্কুল। সরকারি প্রাথমিক বিদ্যালয়ে  ছাড়া   অর্থনীতি    উল্লেখযোগ্য ব্যক্তিত্ব    বিবিধ    আরও দেখুন    বহিঃসংযোগ   দুওসুও ইউনিয়নের সরকারি ওয়েবসাইট  তথ্যসূত্র  বিষয়শ্রেণী:বালিয়াডাঙ্গী উপজেলার ইউনিয়ন
শুভ্র বাংলাদেশের প্রখ্যাত ঔপন্যাসিক হুমায়ূন আহমেদের সৃষ্ট একটি জনপ্রিয় চরিত্র। শুভ্র শুদ্ধতম মানুষ। তার চোখ খুব খারাপ, চোখ থেকে চশমা খুলে ফেললে সে প্রায় অন্ধ; ফলে তার ক্লাসের বন্ধুরা তাকে কানাবাবা নামে ডাকে। শুভ্র এর যাত্রা শুরু হয় সাদা গাড়ি নামক গল্প থেকে, যদিও ওইখানে সে শুভ্র হিসেবে না থেকে সাব্বির নামে ছিল। ১৯৯০ থেকে ২০১০ এর মাঝে একে একে শুভ্রকে নিয়ে হুমায়ূন আহমেদের ৬ টি উপন্যাস বের হয়েছে । এর মধ্যে থেকে দারুচিনি দ্বীপ উপন্যাস অবলম্বনে ২০০৭ সালে একটি চলচ্চিত্রও নির্মাণ করা হয়, যাতে শুভ্র চরিত্রে রিয়াজ অভিনয় করেন। প্রতিটা চরিত্রতেই খুব নিখুঁতভাবে একটি নিষ্পাপ সাবলীল বালক ও তার ভাবনা এর বহিঃপ্রকাশ ঘটে।   গণমাধ্যমে  হুমায়ূন আহমেদের এই জনপ্রিয় চরিত্রটিকে টেলিভিশন ও চলচ্চিত্রের পর্দায় বেশ কয়েকবার নিয়ে আসা হয়েছে। অনেক খ্যাতিমান টেলিভিশন অভিনেতা-অভিনেত্রীরা শুভ্র উপন্যাস-কেন্দ্রিক চলচ্চিত্রে অভিনয় করেছেন। দারুচিনি দ্বীপ (উপন্যাস) অবলম্বনে রচিত চলচ্চিত্র দারুচিনি দ্বীপে রিয়াজ শুভ্র চরিত্রে অভিনয় করেন ।   শুভ্র-কেন্দ্রিক রচনা   উপন্যাস   দারুচিনি দ্বীপ; ISBN 9844040027  মেঘের ছায়া; ISBN 978-9844460140  রূপালী দ্বীপ; ASIN B008OPV0VQ  শুভ্র; ISBN 9848160922  এই শুভ্র! এই; ISBN 9848682600  শুভ্র গেছে বনে; ISBN 9848685561  সমগ্র   শুভ্র সমগ্র   আরও দেখুন   হুমায়ূন আহমেদ   হিমু (চরিত্র)  মিসির আলি   তথ্যসূত্র    বহিঃসংযোগ   সাহিত্য ডট কম-এ শুভ্র (গল্পের বই)।  বিষয়শ্রেণী:উপন্যাসের চরিত্র বিষয়শ্রেণী:কল্পকাহিনীর চরিত্র বিষয়শ্রেণী:কাল্পনিক বাঙালি ব্যক্তি বিষয়শ্রেণী:হুমায়ূন আহমেদ সৃষ্ট চরিত্র বিষয়শ্রেণী:কল্পিত বাংলাদেশী বিষয়শ্রেণী:সাহিত্যে পুরুষ চরিত্র বিষয়শ্রেণী:চলচ্চিত্রে পুরুষ চরিত্র
থাম্ব|আর্থার বেঞ্জামিন আর্থার লেসলি বেঞ্জামিন (১৮ সেপ্টেম্বর ১৮৯৩, সিডনিতে - ১০ এপ্রিল ১৯৬০, লন্ডনে) ছিলেন একজন অস্ট্রেলীয় সুরকার, পিয়ানোবাদক, কন্ডাক্টর এবং শিক্ষক। তিনি জ্যামাইকান রুম্বা এবং স্টর্ম ক্লাউডস ক্যান্টাটার সুরকার হিসাবে সর্বাধিক পরিচিত, যা ১৯৩৪ এবং ১৯৫৬ সালে আলফ্রেড হিচককের চলচ্চিত্র দ্য ম্যান হু নিউ টু মাচের উভয় সংস্করণে প্রদর্শিত হয়েছিল।   তথ্যসূত্র   বিষয়শ্রেণী:১৮৯৩-এ জন্ম বিষয়শ্রেণী:১৯৬০-এ মৃত্যু বিষয়শ্রেণী:২০শ শতাব্দীর ধ্রুপদী সুরকার বিষয়শ্রেণী:কানাডায় অস্ট্রেলীয় প্রবাসী বিষয়শ্রেণী:যুক্তরাজ্যে অস্ট্রেলীয় প্রবাসী বিষয়শ্রেণী:অস্ট্রেলীয় শাস্ত্রীয় সুরকার বিষয়শ্রেণী:অস্ট্রেলীয় পুরুষ শাস্ত্রীয় সুরকার বিষয়শ্রেণী:অস্ট্রেলীয় সামরিক সঙ্গীতজ্ঞ বিষয়শ্রেণী:প্রথম বিশ্বযুদ্ধে অস্ট্রেলীয় সেনা কর্মকর্তা বিষয়শ্রেণী:অস্ট্রেলীয় যুদ্ধবন্দী বিষয়শ্রেণী:ইহুদি অস্ট্রেলীয় সঙ্গীতজ্ঞ বিষয়শ্রেণী:ইহুদি শাস্ত্রীয় সুরকার বিষয়শ্রেণী:এলজিবিটিকিউ ইহুদি
গ্যারি ক্রেগ উইলসন (জন্ম: ৫ ফেব্রুয়ারি, ১৯৮৬) কাউন্টি ডাউনের ডানডনাল্ড এলাকায় জন্মগ্রহণকারী আইরিশ ক্রিকেটার। আয়ারল্যান্ড ক্রিকেট দলের অন্যতম সদস্য গ্যারি উইলসন মূলতঃ উইকেট-কিপারের দায়িত্ব পালন করেন। পাশাপাশি ডানহাতি ব্যাটসম্যান হিসেবে খেলেন। ইংল্যান্ডের ঘরোয়া কাউন্টি ক্রিকেটে সারে দলের প্রতিনিধিত্ব করছেন।   প্রারম্ভিক জীবন  ২০০৪ সালে আয়ারল্যান্ড অনূর্ধ্ব-১৯ ক্রিকেট দলে খেলছেন। ঐ বছরেই অনুষ্ঠিত অনূর্ধ্ব-১৯ ক্রিকেট বিশ্বকাপের মাধ্যমে আয়ারল্যান্ড ক্রিকেট দলে প্রতিনিধিত্ব করেন। দুই বছর পর ২০০৬ সালে পুনরায় ঐ প্রতিযোগিতায় অংশ নেন ও তার দল ত্রয়োদশ স্থান দখল করে। ২০০৫ সালে আইসিসি আন্তঃমহাদেশীয় কাপে খেলেন।  ২০০৮ সাল থেকে ইংল্যান্ডের ঘরোয়া কাউন্টি ক্রিকেটে সারে দলের সদস্য তিনি। আগস্ট, ২০১০ সালে লিচেস্টারশায়ারের বিপক্ষে উইলসন তার প্রথম সেঞ্চুরি করেন। ছয় নম্বরে ব্যাটিংয়ে নেমে ২৩৫ বল মোকাবেলা করে ১২৫ রান সংগ্রহ করেন। ২০১১ সালের ক্রিকেট বিশ্বকাপ চলাকালীন তিনি সারে দলের পক্ষে ২০১২ সাল পর্যন্ত চুক্তি নবায়ণ করার আগ্রহ ব্যক্ত করেন। জুন, ২০১৪ সালে সারে কর্তৃপক্ষ তাকে অধিনায়ক মনোনীত করে। ওভালে তিনি অপরাজিত ১৬০ রান করে অধিনায়কত্বের দক্ষতা প্রদর্শন করেন। ২০ আগস্ট, ২০১৪ তারিখে উইলসন কাউন্টি ক্যাপ লাভ করেন।   আন্তর্জাতিক ক্রিকেট  ২৩ জুন, ২০০৭ তারিখে স্টরমন্টে অনুষ্ঠিত একদিনের আন্তর্জাতিকে ভারতের বিপক্ষে অভিষেক ঘটে। ২০১১ সালের ক্রিকেট বিশ্বকাপে আয়ারল্যান্ডের ১৫-সদস্যদের তালিকায় স্থান পান।  ক্রিকেট আয়ারল্যান্ড কর্তৃপক্ষ ৫ জানুয়ারি, ২০১৫ তারিখে ২০১৫ সালের ক্রিকেট বিশ্বকাপের জন্য উইলসন-সহ ১৫-সদস্যের চূড়ান্ত তালিকা প্রকাশ করে। ২৫ ফেব্রুয়ারি, ২০১৫ তারিখে আয়ারল্যান্ড দল গ্রুপ-পর্বে সংযুক্ত আরব আমিরাত দলের বিপক্ষে অংশগ্রহণ করে। খেলায় তিনি দলের পক্ষে সর্বোচ্চ ৮০ রান তোলাসহ ২টি ডিসমিসালে জড়িত ছিলেন। এরফলে তার দল ২ উইকেটের জয় পায়। খেলায় তিনি ম্যান অব দ্য ম্যাচের পুরস্কার লাভ করেন।   তথ্যসূত্র    বহিঃসংযোগ       বিষয়শ্রেণী:আইরিশ ক্রিকেটার বিষয়শ্রেণী:১৯৮৬-এ জন্ম বিষয়শ্রেণী:জীবিত ব্যক্তি বিষয়শ্রেণী:আইরিশ উইকেট-রক্ষক বিষয়শ্রেণী:আয়ারল্যান্ডের একদিনের আন্তর্জাতিক ক্রিকেটার বিষয়শ্রেণী:২০১১ ক্রিকেট বিশ্বকাপের ক্রিকেটার বিষয়শ্রেণী:২০১৫ ক্রিকেট বিশ্বকাপের ক্রিকেটার বিষয়শ্রেণী:আয়ারল্যান্ডের টুয়েন্টি২০ আন্তর্জাতিক ক্রিকেটার বিষয়শ্রেণী:সারের ক্রিকেটার বিষয়শ্রেণী:আয়ারল্যান্ডের টেস্ট ক্রিকেটার বিষয়শ্রেণী:ডার্বিশায়ারের ক্রিকেটার বিষয়শ্রেণী:আয়ারল্যান্ড ক্রিকেট দলের অধিনায়ক বিষয়শ্রেণী:নর্দার্ন নাইটসের ক্রিকেটার বিষয়শ্রেণী:উইকেট-রক্ষক
কাবনুর () ভারতের মহারাষ্ট্র রাজ্যের কোলহাপুর জেলার একটি শহর।   জনসংখ্যার উপাত্ত  ভারতের ২০০১ সালের আদম শুমারি অনুসারে কাবনুর শহরের জনসংখ্যা হল ২৮,২২৩ জন। এর মধ্যে পুরুষ ৫৩% এবং নারী ৪৭%।  এখানে সাক্ষরতার হার ৭৩%। পুরুষদের মধ্যে সাক্ষরতার হার ৭৯% এবং নারীদের মধ্যে এই হার ৬৫%। সারা ভারতের সাক্ষরতার হার ৫৯.৫%, তার চাইতে কাবনুর এর সাক্ষরতার হার বেশি।  এই শহরের জনসংখ্যার ১৩% হল ৬ বছর বা তার কম বয়সী।   তথ্যসূত্র   বিষয়শ্রেণী:মহারাষ্ট্রের শহর
ফানিতা মায়া (থাই: พัณณิตา มายะ, জন্ম: ১৫ জুন ২০০৪) একজন থাই ক্রিকেটার। ২০২০ সালের জানুয়ারিতে, ১৫ বছর বয়সে, তাকে ২০২০ আইসিসি মহিলা টি২০ বিশ্বকাপের জন্য থাইল্যান্ডের দলে নির্বাচিত করা হয়।  মহিলা টি২০ বিশ্বকাপের জন্য থাইল্যান্ডের দলে নির্বাচিত হওয়ার আগে, তিনি স্কটল্যান্ডে অনুষ্ঠিত যোগ্যতা অর্জনের প্রতিযোগিতার জন্য দলে ছিলেন, একটি মাত্র প্রস্তুতি ম্যাচে খেলেছিলেন। ২০২১ সালের নভেম্বরে, জিম্বাবুয়েতে অনুষ্ঠিত ২০২১ মহিলা ক্রিকেট বিশ্বকাপ বাছাইপর্বের প্রতিযোগিতার জন্য থাইল্যান্ডের দলে তাকে স্থান দেওয়া হয়েছিল।  ২০২২ সালের অক্টোবরে, তিনি থাইল্যান্ডের হয়ে মহিলা টি২০ এশিয়া কাপে খেলেন। ২০২৫ সালের এপ্রিলে পাকিস্তানে অনুষ্ঠিত ২০২৫ সালের মহিলা ক্রিকেট বিশ্বকাপ বাছাইপর্বের জন্য মায়া থাইল্যান্ড দলের অংশ ছিলেন।   তথ্যসূত্র   বহিঃসংযোগ    বিষয়শ্রেণী:২০০৪-এ জন্ম বিষয়শ্রেণী:জীবিত ব্যক্তি ফানিতা মায়া ফানিতা মায়া ফানিতা মায়া বিষয়শ্রেণী:২০২৩ এসইএ গেমসের প্রতিযোগী বিষয়শ্রেণী:২০২২ এশিয়ান গেমসের ক্রিকেটার ফানিতা মায়া
কুছ কুছ লোচা হ্যায় ২০১৫ সালের একটি ভারতীয় হিন্দি ভাষার হাস্যরসাত্মক চলচ্চিত্র, যা পরিচালনা করেছেন দেবাং ঢোলাকিয়া। চলচ্চিত্রটিতে কেন্দ্রীয় চরিত্রে অভিনয় করেছেন সানি লিওন, রাম কাপুর, এভেলিন শর্মা ও নভদীপ ছাবড়া। এটি ২০১৫ সালের ৮ মে মুক্তি পেয়েছিল।   অভিনয়ে   রাম কাপুর — প্রবীণ প্যাটেল (পি. পি.)  সানি লিওন — শানায়া খান্না  এভলিন শর্মা — নয়না তালওয়ার  নবদীপ ছাবড়া — জিগার প্যাটেল  সুচিতা ত্রিবেদী — কোকিলা প্যাটেল (পি. পি.'র স্ত্রী)  ইভান রদ্রিগেজ — ম্যাক মুন্দ্রা  মহেন্দ্র তাম্বে — বিবেক হিন্দুজা  মেহুল বুচ — ভেলজি  কুরুশ দেবু — নওজার দারুওয়ালা  অবন্তিকা খাত্রী — জ্যাকুলিন   সাউন্ডট্র্যাক    তথ্যসূত্র    বহিঃসংযোগ     বিষয়শ্রেণী:২০১৫-এর চলচ্চিত্র বিষয়শ্রেণী:হিন্দি ভাষার চলচ্চিত্র বিষয়শ্রেণী:আইটেম নাম্বার বিশিষ্ট চলচ্চিত্র বিষয়শ্রেণী:ভারতীয় যৌন হাস্যরসাত্মক চলচ্চিত্র বিষয়শ্রেণী:২০১০-এর দশকের হিন্দি ভাষার চলচ্চিত্র বিষয়শ্রেণী:মালয়েশিয়ায় ধারণকৃত চলচ্চিত্র
ভগা খিরিকী () জাহ্নু বরুয়া পরিচালিত ২০১৮-এর ২৬ অক্টোবরে মুক্তি লাভ করা একটি অসমীয়া চলচ্চিত্র। প্রিয়াঙ্কা চোপড়ার পার্পেল পেবল পিকচার্স এবং শাহনাব আলমের ইস্টার্লি এন্টারটেইনমেন্টের ব্যানারে নির্মিত ছবিটি প্রযোজনা করেছেন প্রিয়াঙ্কা চোপড়া, ডঃ মধু চোপড়া এবং শাহনাব আলম। সঙ্গীত ইবসনলাল বরুয়ার। এই চলচ্চিত্রটিকে ২৫ অক্টোবর থেকে দ্বিতীয় গুয়াহাটি আন্তর্জাতিক চলচ্চিত্র উৎসব উদ্বোধন করা হয়।  কাহিনী  অভিনয়ে জেরিফা ওয়াহিদ সীমা বিশ্বাস জয় কাশ্যপ সঞ্জয় খারঘরীয়া কাস্বী শর্মা মহম্মদ আলি শাহ বিষ্ণু খারঘরীয়া  কলা-কুশলী সঙ্গীত এবং রচনা- ইবসন লাল বরুয়া কণ্ঠ- অনিন্দিতা পাল কলা নির্দেশনা- ফটিক বরুয়া কার্যবাহী প্রযোজক- শরতাজ আলম  প্রযোজনা এবং বিকাশ ২০১৭ত শাহনাব আলমের প্রযোজনায় 'ভগা খিরিকী' স্টুডিওর মধ্যে পড়ে ছিল। পরে প্রিয়াঙ্কা চোপড়া ছবিটির বিষয়ে জানতে পেরে এখানে টাকা বিনিয়োগ করতে আগ্রহী হন। প্রিয়াঙ্কা চোপড়া এবং তাঁর মা মধু চোপড়ার মালিকানাধীন পার্পেল পেবল পিকচার্স এবং শাহনাব আলমের ইস্টার্লি এন্টারটেইনমেন্ট যৌথভাবে ছবিটির প্রযোজনা করে। প্রায় ৩.৫ কোটি টাকায় ভগা খিরিকী নির্মাণ করা হয়।  তথ্যসূত্র  বিষয়শ্রেণী:২০১৮ সালের অসমীয়া চলচ্চিত্র বিষয়শ্রেণী:অসমীয়া ভাষার চলচ্চিত্র
thumb|সিইউ স্পেসফ্লাইট (CU Spaceflight) ও স্পার্কস (SPARKS) বিজ্ঞান সঙ্ঘের গবেষণাকৃত পদার্থের তৈরি হিলিয়াম বেলুনের সাহায্যে সাগর সমতল থেকে ৩০,০৮৫ মিটার উচ্চতায় উত্তোলিত টেডি ভালুক। প্রতিটি টেডি ভালুক SPARKS এর ১১-১৩ বছর বয়সী সদস্যদের নকশাকৃত স্পেসস্যুট পরে আছে। মহাকাশ প্রযুক্তি বলতে পৃথিবীর সীমানার বাইরে মহাকাশে বিভিন্ন কাজে (যেমন - মহাকাশযানের পরিচালনা, মহাকাশ পর্যবেক্ষণ, ইত্যাদি) ব্যবহৃত প্রযুক্তিকে বোঝায়।   বহিঃসংযোগ   বিষয়শ্রেণী:মহাকাশ বিষয়শ্রেণী:প্রযুক্তি বিষয়শ্রেণী:মহাকাশ প্রযুক্তি
লেগিয়া ভারশাভা (, ; এছাড়াও লেগিয়া ওয়ারশ নামে পরিচিত) হচ্ছে ওয়ারশ ভিত্তিক একটি পোলীয় পেশাদার ফুটবল ক্লাব। এই ক্লাবটি বর্তমানে পোল্যান্ডের শীর্ষ স্তরের ফুটবল লীগ একস্ত্রাকলাসায় খেলে। এই ক্লাবটি ১৯১৬ সালের মার্চ মাসে প্রতিষ্ঠিত হয়েছে। লেগিয়া ওয়ারশ তাদের সকল হোম ম্যাচ ওয়ারশের স্তাদিওন এম. মার্শাউকা ইয়োজেফা পিউসুদস্কিয়েগোয় খেলে থাকে; যার ধারণক্ষমতা হচ্ছে ৩১,৮০০। বর্তমানে এই ক্লাবের ম্যানেজারের দায়িত্ব পালন করছেন আলেকসান্দার ভুকভিচ এবং সভাপতির দায়িত্ব পালন করছেন দারিউশ মিওদুস্কি। পোলীয় রক্ষণভাগের খেলোয়াড় আর্তুর জেদরেকজিক এই ক্লাবের অধিনায়কের দায়িত্ব পালন করছেন।  ঘরোয়া ফুটবলে, লেগিয়া ওয়ারশ এপর্যন্ত ৩৬টি শিরোপা জয়লাভ করেছে; যার মধ্যে ১৩টি একস্ত্রাকলাসা, ১৯টি পোলীয় কাপ এবং ৪টি পোলীয় সুপার কাপ শিরোপা রয়েছে। অন্যদিকে ইউরোপীয় এবং আন্তর্জাতিক প্রতিযোগিতায়, লেগিয়া ওয়ারশের সবচেয়ে বড় সাফল্য হচ্ছে ১৯৬৯–৭০ ইউরোপীয় কাপের সেমি-ফাইনালে পৌঁছানো; যেখানে তারা ওলন্দাজ ক্লাব ফেইয়ানর্টের ০–২ গোলে পরাজিত হয়েছিল।  অর্জন ঘরোয়া একস্ত্রাকলাসা: (১৩)  ১৯৫৫, ১৯৫৬, ১৯৬৮–৬৯, ১৯৬৯–৭০, ১৯৯৩–৯৪, ১৯৯৪–৯৫, ২০০১–০২, ২০০৫–০৬, ২০১২–১৩, ২০১৩–১৪, ২০১৫–১৬, ২০১৬–১৭, ২০১৭–১৮ পোলীয় কাপ: (১৯)  ১৯৫৪–৫৫, ১৯৫৫–৫৬, ১৯৬৩–৬৪, ১৯৬৫–৬৬, ১৯৭২–৭৩, ১৯৭৯–৮০, ১৯৮০–৮১, ১৯৮৮–৮৯, ১৯৮৯–৯০, ১৯৯৩–৯৪, ১৯৯৪–৯৫, ১৯৯৬–৯৭, ২০০৭–০৮, ২০১০–১১, ২০১১–১২, ২০১২–১৩, ২০১৪–১৫, ২০১৫–১৬, ২০১৭–১৮ পোলীয় সুপার কাপ: (৪) ১৯৮৯, ১৯৯৪, ১৯৯৭, ২০০৮  ইউরোপ ইউরোপীয় কাপ/চ্যাম্পিয়নস লীগ:  সেমি-ফাইনাল (১): ১৯৬৯–৭০  কোয়ার্টার-ফাইনাল (২): ১৯৭০–৭১, ১৯৯৫–৯৬  গ্রুপ পর্ব (১): ২০১৬–১৭ উয়েফা কাপ উইনার্স কাপ:  সেমি-ফাইনাল (১): ১৯৯০–৯১  কোয়ার্টার-ফাইনাল (২): ১৯৬৪–৬৫, ১৯৮১–৮২ উয়েফা ইউরোপা লীগ:  গ্রুপ পর্ব (২): ২০১৩–১৪, ২০১৫–১৬  ৩২ দলের পর্ব (৩): ২০১১–১২, ২০১৪–১৫, ২০১৬–১৭  তথ্যসূত্র  বহিঃসংযোগ       বিষয়শ্রেণী:লেগিয়া ওয়ারশ বিষয়শ্রেণী:একস্ত্রাকলাসার ক্লাব বিষয়শ্রেণী:পোল্যান্ডের ফুটবল ক্লাব বিষয়শ্রেণী:১৯১৬-এ পোল্যান্ডে প্রতিষ্ঠিত বিষয়শ্রেণী:১৯১৬-এ প্রতিষ্ঠিত ফুটবল ক্লাব